Source: http://docplayer.fi/17102353-Kymen-jatelautakunnan-jatetaksa-kouvola-iitti.html
Timestamp: 2018-06-18 19:57:23+00:00
Document Index: 16616373

Matched Legal Cases: ['kko ', 'kko ', 'kko ', 'kko ', 'KKO ', 'KKO ', 'kko ', 'KKO ', 'KKO ']

Kymen jätelautakunnan jätetaksa (Kouvola-Iitti) - PDF
Download "Kymen jätelautakunnan jätetaksa (Kouvola-Iitti)"
1 Kymen jätelautakunnan jätetaksa (Kouvola-Iitti) LIITE 6 I Yleistä 1 Tämä jätetaksa tulee voimaan sen jälkeen, kun Kymen jätelautakunta on sen vahvistanut, ja se korvaa eri taksa-alueille aikaisemmin vahvistetut taksat sen mukaan kuin liitetaulukoissa on erikseen mainittu. Kymenlaakson Jäte Oy (jätelaitos) hoitaa jätelain 43 :n mukaisesti omistajakuntiensa lukuun seuraavia kunnan vastuulla olevia jätehuollon palvelutehtäviä siten, kuin kussakin omistajakunnassa on päätetty: Kunnan järjestämä loppujätteen kuljetus Kunnan järjestämä biojätteen kuljetus Kunnan järjestämä erilliskerättävien jätteiden kuljetus Kunnan järjestämä asumisessa syntyvän sako- ja umpikaivolietteen kuljetus Hyötyjätepisteverkon ylläpito ja kuljetusten järjestäminen Tempauskeräykset Kuntien vastuulla olevien jätteiden ja vaarallisten jätteiden vastaanotto-, hyödyntämis- ja loppusijoitustoimintojen suunnittelu, toteutus ja ylläpito Yhdyskuntajätehuollon suunnittelu Kiinteistöittäisen jätteenkuljetuksen tiedot sisältävän rekisterin ylläpito Jäteneuvonta, tiedotus ja valistus Jätehuollon hoitamisesta aiheutuvien maksujen laskuttaminen Jätemaksutaksassa määrätyt maksut sisältävät jätelain 78 :n mukaisesti jätehuollon toteutuksen kustannukset kuten jätteen keräilyn, kuljetuksen, tiedotuksen ja neuvonnan, hallinnon, viranomaistoiminnan, jätteiden käsittelyn, käytössä olevan kaatopaikan maisemoinnin ja jälkihoidon sekä jätehuollon kehittämisen ja tarvittavat investoinnit. Edellä mainittujen tehtävien hoitamisesta aiheutuvat kustannukset peritään jätemaksuina, joita ovat jäteastian tyhjennysmaksut, jätteen kuljetustoiminnan lisäveloitukset, ekomaksu/perusmaksu, jäteasemamaksut ja lautakuntamaksu. 2 Edellä 1 :ssä tarkoitettuja jätemaksuja ovat velvollisia maksamaan kiinteistön haltijat, asunnon haltijat, jätteen tuottajat ja muut jätteenhaltijat sen mukaan kuin kukin osakaskunta on tehtäviä siirtänyt Kymenlaakson Jäte Oy:n hoidettavaksi. Jätemaksut suoritetaan Kymenlaakson Jäte Oy:lle tai tämän määräämälle tämän taksan mukaisesti. 3 Määritelmät Tässä taksassa tarkoitetaan: Asuinkiinteistöllä vakinaisessa asuinkäytössä tai vapaa-ajan käytössä olevaa rakennettua kiinteistöä. Tyhjennysmaksulla kiinteistöltä kerättävän jätteen jäteastiakohtaista tyhjennysmaksua. Eko- tai perusmaksulla asuinkiinteistö- tai asuntokohtaista maksua, jolla katetaan lakisääteisiä, käyttäjilleen maksuttomia tai subventoituja palveluita, joiden käyttöä sen paremmin kuin jätteen syntyä tai määrääkään ei voida vaikeudetta kohdentaa. Jäteasemamaksulla jäteasemalla asiakkaalta perittävää eräkohtaista vastaanottomaksua. 1
3 II Kunnan järjestämä loppujätteenkuljetus 4 Liittyminen jätteenkuljetukseen Jätteen haltijan (kiinteistön) on liityttävä kunnan järjestämään jätteenkuljetukseen, jos kiinteistön jätteenkuljetuksen järjestäminen jätelain mukaan kuuluu kunnan ensisijaiselle tai toissijaiselle vastuulle. 1. Kunnan järjestämään jätteenkuljetukseen liitytään pääsääntöisesti omalla kiinteistökohtaisella jäteastialla (Jhmäär 7 ). Vaihtoehtoisesti kiinteistöt voivat liittyä kunnan järjestämään jätteenkuljetukseen: 2. Sopimalla useamman kiinteistön yhteisen jäteastian käytöstä (kimppa-astia) jätehuoltomääräysten 6 ja 8 :n mukaisesti. Kimpan on ilmoitettava kimpanvetäjä, joka vastaa tietojen oikeellisuudesta ja astiantyhjennysmaksusta. Yhteisastian käyttäjille tulee varata jäteastiatilavuutta vähintään seuraavasti: vakituiselle kotitaloudelle 60 litraa ja vapaa-ajan asunnolle 30 litraa neljän viikon ajanjaksolla. 3. Liittymällä Kymenlaakson Jäte Oy:n järjestämän lukollisen yhteiskeräyspisteen käyttäjäksi alueella, jolla yhtiö tämän palvelun järjestää. Tämä on mahdollista silloin, kun kiinteistölle ei ole tieyhteyttä, tieyhteys on huono, jäteastiaa ei voida sijoittaa kiinteistölle tai siirtomatka on kohtuuton tai jätehuoltomääräysten 4 :n 3 kohdan tarkoittamasta syystä. Jätteenkuljetusreitille hyväksyttävälle tyhjennyskohteelle johtavan tien on kantavuudeltaan kestettävä kuljetuskaluston paino ja oltava riittävän väljä, ettei synny vaaraa, että ajoneuvon peilit, maalaus tai päällysrakenne vaurioituu. Tien päässä on oltava kääntöpaikka, mikäli peruutusmatka ylittää 50 metriä. Mikäli viranomainen toteaa kiinteistön asuinkelvottomaksi, voi kiinteistön haltija/omistaja hakea Kymen jätelautakunnalta vapautusta velvollisuudesta kuulua ko. rakennuksen osalta järjestetyn jätehuollon piiriin (Jhmäär 45 ). Jätteenkuljetukseen liitytään tekemällä kiinteistön jätehuoltoilmoitus Kymenlaakson Jäte Oy:lle. Jätteenhaltijan/kiinteistön tulee ilmoittaa jätehuoltoilmoituksella tyhjennysosoite, astiatyyppi, toivottu tyhjennysväli, laskutusosoite ja mahdolliset kompostointitiedot. Asiakkaan velvollisuutena on ilmoittaa asiakastiedoissaan tapahtuvista muutoksista. 5 Tyhjennysvälistä sopiminen Jäteastioiden tyhjennysväleistä määrätään jätehuoltomääräysten 23 :ssä. Loppujäteastia on tyhjennettävä pääsääntöisesti vähintään 2 viikon välein. Loppujäteastian tyhjennysväliin voi saada pidennystä jätehuoltomääräyksissä mainituilla perusteilla enintään neljään viikkoon asti tekemällä kirjallisen ilmoituksen Kymenlaakson Jäte Oy:n asiakaspalveluun, joka kirjaa tyhjennysvälin pidennyksen kuljetusrekisteriin. Tätä pidemmistä tyhjennysväleistä päättää Kymen jätelautakunta. Tyhjennysväliä voidaan tihentää asiakkaan tarpeiden mukaan vain, mikäli tihennetyt tyhjennykset sopivat ajoreitille. Taajamissa keräysvälineiden tyhjennyksen voi saada vähintään kerran viikossa ja taajamien ulkopuolella vähintään kerran kahdessa viikossa. Kymenlaakson Jäte Oy:n tai sen kuljetusurakoitsijan laiminlyönnin takia tyhjentämättä jäänyt keräysväline tyhjennetään mahdollisimman pian kiinteistön haltijan ilmoitettua asiasta Kymenlaakson Jäte Oy:lle. Taajamissa tyhjennys tehdään viimeistään viikon ja haja-asutusalueilla viimeistään kahden viikon kuluessa ilmoituksesta. Laiminlyönnin takia kertynyt ja astian viereen pakattu yhdyskuntajäte kuljetetaan maksutta. Lisäjätettä kuljetetaan maksutta enintään sen verran, mitä jäteastiaan normaalistikin tasaisella täytöllä 3
5 Lisäjäte Lisäjätteen säkkiin saa laittaa vain ko. jätelajiin kuuluvaa jätettä enintään 15 kg, käsin siirrettäviin keräysvälineisiin enintään 60 kg jätettä ja suurempaan puristamattomaan jätesäiliöön korkeintaan 200 kg jätettä astiakuutiometriä (m 3 :ä) kohti. Jätehuoltomääräysten vastainen astian täyttö ja sijainti oikeuttaa lisäveloitukseen. Lisäjätteeksi tulkitaan jäte, joka on pakattu jätesäkkiin ja merkitty selvästi poisvietäväksi jätteeksi sekä jätetty astian kylkeen tai jätekatokseen. Lisäjätteestä perittävä maksu määräytyy lisäjätteen tilavuuden perusteella. L isäjäte-erien kuljetus tulee tilata etukäteen Kymenlaakson Jäte Oy:n asiakaspalvelusta. Mikäli tilausta ei ole tehty tai jätettä ei ole selvästi merkitty, voidaan jäte jättää kuormaamatta. Mikäli astia on niin ylitäysi, että kuljettaja ei voi siirtää sitä tyhjennyskohteesta tyhjennettäväksi ennen kuin ylimääräinen jäte on erillisellä työvaiheella siirretty autoon, tulkitaan ylimääräinen jäte lisäjätteeksi. Tässä tapauksessa lisäjätteestä peritään lisäsäkin tyhjennyshinta. Lisävetomatka Jäteautoa ei ajeta asema- tai rakennuskaava-alueella yksittäisen pientalokiinteistön, kuten omakoti- tai paritalon tontille. Kerros- ja rivitalokiinteistöjen pihoilla ja taajamien ulkopuolella jäteauto ajetaan tarvittaessa astioiden luo, ellei sitä ole erikseen kielletty tai se ei kiinteistön piha- ym. rakenteiden vuoksi ole mahdollista. Käsin siirrettävät, pyörälliset astiat on sijoitettava niin, että jäteauto pääsee alle 10 metrin etäisyydelle astiasta. Jos jäteauton kuljettaja joutuu käsin siirtämään jätesäkkiä tai -astiaa yli kymmenen (10) metriä, peritään asiakkaalta lisävetomatkasta maksu kultakin seuraavalta alkavalta kymmeneltä metriltä. Mikäli jäteauton kulku kiinteistön jätetilan/jäteastian luokse on tilapäisesti muuttunut tai estetty, peritään jäteastioiden tyhjennyksen edellyttämästä siirrosta lisäveloitus. Jäteastian pesut Jäteastian puhdistaminen ja kunnossapito on jäteastian haltijan vastuulla. Loppujätteen keräysastiat on pestävä vähintään kerran vuodessa ja biojäteastiat vähintään kaksi kertaa vuodessa ja muut jäteastiat tarvittaessa. Kymenlaakson Jäte Oy järjestää loppu- ja biojäteastioiden pesupalvelun. Tämän palvelun osalta taloyhtiöiden on erikseen ilmoitettava Kymenlaakson Jäte Oy:n asiakaspalveluun, jos ne eivät käytä yhtiön järjestämää pesupalvelua. Muiden jätteiden osalta palvelu tulee erikseen tilata. Pientaloasiakkaiden on erikseen selvitettävä palvelun saatavuus ja tilattava pesupalvelu. Pesuista peritään lisäveloitus. Tämän lisäksi voidaan periä astiantyhjennysmaksu, mikäli jäteastiassa on jätettä pesuauton saapuessa. Kilometrikorvaus Jos keräilyväline on erikseen tilattaessa käytävä tyhjentämässä niin, että jäteauto joutuu poikkeamaan olennaisesti tavanomaiselta reitiltään (poikkeama yhteensä yli 10 km), peritään tyhjennysmaksun lisäksi lisäveloitus reitiltä poikkeamisesta aiheutuvasta matkasta. Avainlisä Avainlisä on korvaus lukittujen puomien, porttien ja jätetilojen ovien aukaisemisesta ja sulkemisesta tai haitasta, kun jätetilaan pääsy on rajoitettu tietylle kellonajalle. Avainlisä voi olla porrastettu sen mukaan, onko lukitus tehty yhteiselle jätehuollon yleisavaimelle vai kiinteistökohtaiselle avaimelle. Muut lisäveloitukset Mikäli keräyspaikka on jätehuoltomääräysten vastainen (esim. pyörätön astia, ylipainava jäteastia, puutteellinen jäteauton kääntöpaikka) voidaan astia jättää tyhjentämättä tai tyhjentämisestä peritään normaalimaksun lisäksi jätetaksan mukainen tuntikorvaus. 5
6 Lajittelumaksu Keräilyväline jätetään tyhjentämättä, mikäli se sisältää oleellisessa määrin sellaista jätettä, jota ei siihen ole tarkoitettu ja jota ei saa toimittaa astiaan tarkoitetun jätelaadun mukaiseen käsittelyyn. Lisätyöstä ja lajitteluohjeiden laiminlyönnistä voidaan periä lajittelumaksu. Laskutuslisä Laskutuslisä voidaan periä silloin kun yhteisastian lasku halutaan jaettavaksi kaikille kimpan osakkaille tai kun laskutus joudutaan asiakkaasta johtuvasta syystä uusimaan. 8 Lukollisen yhteiskeräyspisteen vuosimaksu Yhteiskeräyspisteiden jäteastioita voi käyttää liittymällä Kymenlaakson Jäte Oy:n asiakkaaksi lunastamalla avaimen ja maksamalla lukollisen yhteiskeräyspisteen vuosimaksun 23 jätemaksutaulukon 1 mukaisesti. 6
7 III Kunnan järjestämä biojätteiden kuljetus 9 Velvollisuus liittyä jätteenkuljetukseen Biojätteen erilliskeräysvelvoite koskee kunnan jätehuoltomääräysten mukaisesti rivi- ja kerrostalokiinteistöillä syntyvää biojätettä ja muuta kunnan vastuulla olevaa biojätettä. Biojätteen kuljetukseen ovat velvollisia liittymään jätelain 32 ja 33 mukaisesti kunnan järjestämisvastuun mukaista jätettä tuottavat jätteenhaltijat. Myös omakoti- ja paritalot tai näiden kimpat voivat liittyä biojätteen erilliskeräykseen, jos kiinteistöt sijaitsevat normaalien tyhjennysreittien varrella. Kunnan järjestämään biojätteen kuljetukseen liitytään omalla kiinteistökohtaisella keräysastialla. Kuljetukseen voi liittyä myös sopimalla vierekkäisten kiinteistöjen tai lähinaapureiden kanssa yhteisastian käytöstä (kimppaastia). 10 Jätemaksun perusteet Biojäteastian tyhjennysmaksu sisältää jätteen keräys- ja kuljetustyöstä aiheutuvan kuljetusmaksun sekä jätteen käsittelystä ja maksun perimisestä aiheutuvan käsittelymaksun 23 jätemaksutaulukon 2 mukaisesti. Sisäsäkistä, sen asennuksesta sekä astian pesusta veloitetaan erikseen 24 jätemaksutaulukon 3 mukaisesti. Kunnan järjestämään biojätteen kuljetukseen sovelletaan 6 ja 7 :ssä esitettyjä sääntöjä lukuun ottamatta lisäjätteeseen liittyviä kohtia. Jätteenhaltija vastaa siitä, että astia on tyhjennettävissä myös talvella. Jäätyneet astiat tulee sulattaa, jotta tyhjennys on mahdollista. Jäteyhtiö toimittaa tarvittaessa jäätyneiden astioiden tilalle tyhjiä astioita lisäveloitusta vastaan. Mikäli biojäteastia joudutaan jättämään tyhjentämättä, koska sinne on laitettu loppujätettä, peritään käynnistä hukkanouto ja astia tyhjennetään seuraavan säännönmukaisen loppujäteastioiden tyhjennyksen yhteydessä. 7
8 IV Kiinteistöittäinen hyötyjätteiden kuljetus 11 Jätelain mukaan tuottajalla on ensisijainen velvollisuus järjestää vastuulleen kuuluvien ja käytöstä poistettujen tuotteiden jätehuolto. Kotitalouksien pakkausjätteiden keräämistä varten tuottajayhteisöt ylläpitävät alueellisia vastaanottopisteitä siten kuin Valtioneuvoston asetuksessa pakkauksista ja pakkausjätteistä (Vna 518/2014) määrätään. Kotitalouksien hyötyjätteiden keräämistä varten Kymenlaakson Jäte Oy ylläpitää jäteasemia ja hyötyjätepisteitä. Lajitellut hyötyjätteet saa jättää tuottajien vastaanottopisteisiin ja hyötyjätepisteisiin maksutta. Asumisessa syntyvät hyötyjätteet tulee lajitella ja kerätä erikseen jätehuoltomääräysten 14 mukaisesti. Kiinteistökohtaisen keräyksen voi halutessaan järjestää joko tuottaja, kunta tai kiinteistön haltija itse tietyin edellytyksin. Tuottajalla on jätelain mukaisesti ensisijainen oikeus järjestää vastuulleen kuuluvien käytöstä poistettujen tuotteiden jätehuolto kiinteistöiltä. Lain perusteella myös kunta voi järjestää kiinteistökohtaisesti erilliskerätyn pakkausjätteen kuljetuksen sellaisilta kiinteistöiltä, jotka muutoinkin kuuluvat sen järjestämän jätehuollon piiriin. Kerätty jäte on toimitettava alkaen tuottajan järjestämään jätehuoltoon. Hyötyjätteillä tässä yhteydessä tarkoitetaan keräyspaperia, lasi-, metalli-, muovi- ja kuitupakkauksia sekä asumisessa syntyvää muuta pienmetallia. Kymenlaakson Jäte Oy järjestää täydentävän kiinteistöittäisen pakkausjätteen kuljetuksen Mäntyharjulla. Kotkassa, Kouvolassa ja Iitissä kiinteistönhaltija sopii pakkausjätteiden kuljettamisesta suoraan kuljettajan kanssa. Kymenlaakson Jäte Oy:n järjestämän kuljetuspalvelun hinnat on määritelty tässä taksassa 23, taksataulukko 2. 8
9 V Perusmaksu/Ekomaksu 12 Perusmaksun/Ekomaksun perusteet Tässä taksan luvussa määrätään jätelain 78 :n tarkoittamasta jätehuollon perusmaksusta. Kotkassa maksusta käytetään nimikettä perusmaksu ja muissa kunnissa maksu on nimeltään ekomaksu. Perusmaksulla katetaan sellaisia jätehuollon järjestäjän toteuttamia palveluita, jotka ovat asiointihetkellä asiakkaalle maksuttomia tai jätteen käsittelykustannuksiin nähden subventoituja. Näitä ovat hyöty- ja vaarallisten jätteiden keräys ja käsittely, jäteneuvonta-, tiedotus ja jätevalistus sekä jätehuollon kehittäminen. Maksulla rahoitetaan myös jätehuollon toimivuuden seurannasta aiheutuvia kustannuksia. 13 Perus- ja ekomaksun määrääminen A Mäntyharju Ekomaksu peritään asuntokohtaisesti kaikilta Mäntyharjun kunnan alueella sijaitsevilta asuinkiinteistöiltä, jotka ovat jätelain 32 1 momentin tarkoittamassa asuinkäytössä. Ekomaksu on porrastettu maksuluokkiin asunnon käyttötarkoituksen ja jätehuoltovelvoitteiden mukaan. Ekomaksu perustuu kiinteistön asuntojen lukumäärään. Asuinkiinteistön ekomaksu laskutetaan asunnon haltijalta tai omistajalta vuosittain, laskutusyksikkönä on koko vuoden maksu. Asuntokohtainen maksu määräytyy pääasiallisesti kalenterivuoden alussa (1. tammikuuta) kiinteistöllä vallinneen tilanteen perusteella koskien omistusta/hallintaa ja käyttötarkoitusta. Jos jätehuollon järjestäjälle ei muuta ilmoiteta, lasku lähetetään kiinteistön omistajalle. Taloyhtiöissä ekomaksu laskutetaan taloyhtiöltä kiinteistön asuntojen lukumäärän mukaan. Maksuluokkaan I kuuluvat vakituiset asunnot ja ympärivuotisessa käytössä olevat vapaa-ajan asunnot. Maksuluokkaan II kuuluvat ei-ympärivuotisessa käytössä olevat asunnot ja vapaa-ajan asunnot. Maksuluokkaan III kuuluvat asunnot taloyhtiössä, joissa on järjestetty hyötyjätteiden erilliskeräys tai joissa on yli 10 asuntoa. Ekomaksun suuruus maksuluokittain on 26 jätemaksutaulukossa 5. Maksuluokassa III Asunto-osakeyhtiö, jossa on vähintään 10 asuntoa edellytetään, että taloyhtiö on järjestänyt jätehuoltomääräysten mukaisesti erilliskeräyksen lajiteltaville jätteille. Taloyhtiöiden, joissa jätehuoltomääräysten mukaiset erilliskeräykset on järjestetty, mutta joissa on alle 10 asuntoa, tulee hakea kirjallisesti alennusta ekomaksun määräämisestä ja maksuunpanosta päättävältä jätehuoltoviranomaiselta. B Kotka Kotkassa perusmaksu kannetaan osana loppujäteastian tyhjennysmaksua. Maksun suuruus jäteastian koon mukaan eriteltynä ilmenee 23 :n maksutaulukossa 1. C Kouvola ja Iitti Ekomaksu laskutetaan kerran vuodessa jokaiselta taloudelta Kouvolan ja Iitin alueella rakennuksissa, jotka ovat jätelain 32 :n 1 momentin tarkoittamassa asuinkäytössä. Maksu koskee myös lomatalouksia. Ekomaksu peritään suoraan kotitalouksilta. Jos jätehuollon järjestäjälle ei muuta ilmoiteta, lasku osoitetaan laskutusteknisistä syistä talouden vanhimmalle asukkaalle. Laskutusyksikkönä on koko vuoden maksu. Talouskohtainen maksu määräytyy pääasiallisesti kalenterivuoden alussa asunnossa vallinneen tilanteen perusteella. Tämä koskee taloudessa asuvien lukumäärää ja rakennuksen käyttötarkoitusta. Kotitalouksien maksu määräytyy talouden henkilömäärän mukaan ja perustuu väestörekisterin tietoihin. 9
10 Lomatalouksilta peritään kiinteä ekomaksu riippumatta loma-asuntoa käyttävien lukumäärästä. Lomatalouksien maksu perustuu kiinteistörekisterin tietoihin. Soluasuntojen ekomaksuna peritään lomatalouden ekomaksu. Ekomaksu on porrastettu maksuluokkiin talouden koon mukaan. Ekomaksut maksuluokittain ilmenevät 26 :n jätemaksutaulukosta 5. Maksuluokat yhden henkilön talous kahden henkilön talous kolmen henkilön talous neljän tai useamman henkilön talous lomatalous Ekomaksun kohtuullistaminen Jos asunto otetaan asumiskäyttöön tai poistetaan asumiskäytöstä kesken kalenterivuotta, jätelautakunta määrää tapauskohtaisesti ekomaksun, maksuvelvollisen ja maksuperusteen kyseisen vuoden ajalta. Ekomaksu voidaan jätelautakunnan päätöksellä jättää perimättä, jos asuinkiinteistöllä oleva asunto on asumaton koko kalenterivuoden. Tarvittaessa kunnan rakennusvalvonta toimittaa päätöksentekoa varten asiasta lausunnon ekomaksusta päättävälle viranomaiselle. Jos samalla tontilla/kiinteistöllä sijaitsee enemmän kuin yksi saman omistajan omistuksessa oleva vapaa-ajan käytössä oleva rakennus, laskutetaan ekomaksu vain yhdestä. Jos asuinrakennus on käyttö- tai asumiskelvoton, voi kiinteistön haltija/omistaja hakea Kymen jätelautakunnalta vapautusta velvollisuudesta kuulua ko. rakennuksen osalta järjestetyn jätehuollon ja perusmaksulaskutuksen piiriin. Hakemuksen liitteeksi tarvitaan rakennustarkastajan tai muun viranomaisen lausunto tai muu luotettava todiste, jolla asunto todetaan käyttö- tai asuinkelvottomaksi. 10
11 VI Jäteasemien vastaanottomaksut 14 Jäteasemilla otetaan vastaan kotitalouksista peräisin olevia hyödynnettäviä jätteitä sekä vaarallisia jätteitä ja sellaisia asumisessa syntyviä jätteitä, jotka eivät kokonsa tai määränsä takia sovellu kuljetettavaksi kiinteistöittäisessä jätteenkuljetuksessa. Jäteasemilla otetaan vastaan vain pieniä eriä (enintään henkilöauton peräkärryllinen, 1-2 m 3 ) lajiteltua jätettä. Jäteasemilla ei pääsääntöisesti oteta vastaan pilaantuvaa jätettä, autonrenkaita eikä asbestia sisältävää jätettä. Poikkeuksena Keltakankaan jäteasema, jossa otetaan vastaan myös autonrenkaita ja pieniä eriä pakattua asbestia. Jätteistä peritään käteismaksu. Eri jätelajien vastaanottomaksut määräytyvät lajikohtaisesti niiden vaatimien jatkokuljetus- ja käsittelykustannusten sekä jäteperäisistä materiaaleista saatavien myyntitulojen perusteella. Jäteasemien vastaanottomaksut ovat taksan 25 jätemaksutaulukossa 4. 11
12 VII Lautakuntamaksut 15 Jätehuollon yhteistoiminta-alueen yhteisen jätelautakunnan toiminnasta aiheutuvat kustannukset katetaan jätemaksuun sisältyvällä lautakuntamaksulla. Lautakuntamaksuna peritään taksa-alueen väestöosuutta vastaava määrä lautakunnan vuosibudjettiin hyväksytyistä kustannuksista. A Mäntyharju Lautakuntamaksun maksuperusteena on asuinhuoneisto, josta maksun saaja tilittää vuosittain taksassa vahvistetun osuuden lautakunnan isäntäkunnalle. Maksun suuruus asunnon käyttötarkoituksen mukaan eriteltynä ilmenee 26 maksutaulukossa 5. B Kotka Lautakuntamaksun maksuperusteena on loppujäteastian tyhjennyskerta, josta maksun saaja tilittää vuosittain vahvistetun osuuden neljännesvuosittain lautakunnan isäntäkunnalle. Lautakuntamaksun suuruus jäteastian koon mukaan eriteltynä ilmenee 23 :n maksutaulukosta 1. C Kouvola ja Iitti Lautakuntamaksun maksuperusteena on loppujäteastian tyhjennyskerta, josta maksun saaja tilittää vuosittain vahvistetun osuuden neljännesvuosittain lautakunnan isäntäkunnalle. Lautakuntamaksun suuruus jäteastian koon mukaan eriteltynä ilmenee 23 :n maksutaulukosta 1. VIII Asumisessa syntyvät ja muut kunnan jätehuollon järjestämisvelvollisuuden piiriin kuuluvat lietteet 16 Sako- ja umpikaivolietteiden kuljetus- ja käsittelymaksun yleiset perusteet Jätelain mukaan kunnan on järjestettävä sako- ja umpikaivolietteen jätehuolto. Kymen jätelautakunnan toimialueella vain Mäntyharjulla sako- ja umpikaivolietteet sisältyvät kunnan järjestämän jätteenkuljetuksen piiriin. Sako- ja umpikaivolietteiden käsittelymaksulla katetaan lietteiden käsittely jätevedenpuhdistamolla. Kuljetusmaksulla katetaan lietteen kuljettamisesta, rekisterin hoitamisesta, laskuttamisesta ja viranomaisraportoinnista aiheutuvat kulut. 17 Sako- ja umpikaivolietteiden käsittely- ja kuljetusmaksut A Mäntyharju Käsittelymaksu on Mäntyharjun kunnan jätevedenpuhdistamolle teknisen lautakunnan kulloinkin vahvistaman vastaanottomaksun suuruinen. Käsittelymaksu määräytyy lietteen tilavuuden perusteella. Kuljetusmaksu sisältää kohteen keräysvälineiden lietesäiliöiden tyhjennyksen käyntikertaa kohden. Kuljetusmaksu sisältää enintään 5 m³ sakokaivolietettä tai mikäli kiinteistöllä on samassa tyhjennyspisteessä useampia liete- ja jätevesisäiliöitä, voi käyntikerran maksu sisältää yhteensä enintään 8 m³ sako- ja umpikaivolietteitä tai muita jätevesiä. 12
13 Kuljetusmaksu kattaa tavanomaiseen tyhjennystyöhön liittyvät toimet kohteella ja jätevedenpuhdistamolla sekä matkat. Kiinteistöstä johtuvat ylimääräiset työt on urakoitsija oikeutettu laskuttamaan taksassa vahvistetulla tuntiveloitushinnalla. Urakoitsija on oikeutettu laskuttamaan kiireellisenä tai hätätyönä tilatusta tyhjennyksestä silloin, kun tyhjennys on tehtävä odottamatta seuraaville viidelle (5) arkipäivälle esitettyä tyhjennyspäivää tai työ on suoritettava normaalin työajan ulkopuolella esim. viikonloppuna tai pyhäpäivinä. Sako- ja umpikaivolietteiden käsittely- ja kuljetusmaksut määräytyvät 27 maksutaulukon 6 mukaan. 18 Sako- ja umpikaivolietteiden jätemaksujen maksuunpano Mäntyharjulla Jätemaksut määrätään ja pannaan maksuun Kymen jätelautakunnan hyväksymän maksuunpanoluettelon mukaisesti laskujaksoina, jotka voivat olla eri asiakasryhmille erilaiset. Jätemaksut suoritetaan suoraan urakoitsijalle, joka tilittää käsittelymaksun osuuden kunnan vesilaitokselle. Laskuihin on merkittävä jätelain 82 :ssä mainitut tiedot. 13
14 IX Kunnan toissijainen vastuu jätehuollon järjestämisestä 19 Jätelain 33 mukaiseen kuntien toissijaiseen vastuuseen kuuluvan jätehuoltopalvelun maksut määräytyvät tämän taksan 6-8 sekä mukaisesti. Toissijaisen vastuun piiriin kuuluvan jätteen jätemaksujen on katettava vähintään kaikki palvelun tuottamisesta aiheutuvat kustannukset. Toissijaisen vastuun piiriin kuuluvasta jätehuoltopalvelusta peritään vähintään tämän taksan mukainen maksu. Taksan mukaisia maksuja voidaan kustannusperusteisesti korottaa enintään 25 %:lla, mikäli jäte-erän koko, laatu tai muut tekijät aiheuttavat lisäkustannuksia kuljetukseen tai käsittelyyn tavalliseen ko. palvelussa vastaanotettavaan jätteeseen verrattuna. Silloin, kun palvelutarve on jatkuvaa, yhtiö tekee jätteen haltijan kanssa kirjallisen sopimuksen enintään kolmeksi (3) vuodeksi kerrallaan. 14
15 X Jätemaksulaskutus 20 Jätemaksun määrää ja panee maksuun Kymen jätelautakunta Kymenlaakson Jäte Oy:n valmistelusta ja tarkoituksenmukaiseksi katsominaan laskutusjaksoina, jotka voivat olla eri asiakasryhmille erilaiset. Jätemaksu suoritetaan Kymenlaakson Jäte Oy:lle. Poikkeuksena sako- ja umpikaivolietteet, ks. 18. Jätelaskun voi maksaa viitesiirtona, e-laskuna tai suoramaksuna. Jos jäteastiaa tai astiaryhmää käyttää useampi kiinteistö (kimppa-astia), yhteiskäyttäjäkiinteistöjen on kirjallisesti ilmoitettava kiinteistö- ja laskutustiedot Kymenlaakson Jäte Oy:lle. Mikäli kimpan tyhjennyslasku halutaan jaettavaksi kimpan jäsenten kesken, peritään jokaiselta kimpan jäseneltä laskun jakamisesta 24 jätemaksutaulukon 3 mukainen laskutuslisä. Jätemaksu on suoritettava jätelaskussa tai muistutuksen johdosta lähetetyssä uudessa jätelaskussa ilmoitettuna aikana muutoksenhausta huolimatta. Jos maksua ei suoriteta määräajassa, erääntyneelle määrälle on suoritettava erääntymispäivästä vuotuista viivästyskorkoa siten kuin korkolaissa (633/1982) säädetään. Laskuttajana Kymenlaakson Jäte Oy tai tämän valtuuttama lähettää yhden tai useamman muistutuslaskun. Muistutuslaskusta peritään kulloisenkin perintälain mukainen perintämaksu (Laki saatavien perinnästä /513 ja muutos 28/2005 ja muutos 31/2013). Jätemaksulaskusta mahdollisesti tehtävät muistutukset ja oikaisuvaatimukset on toimitettava Kymenlaakson Jäte Oy:n toimistoon 14 päivän kuluessa laskun saamisesta. Kymenlaakson Jäte Oy toimittaa muistutuksen tai oikaisuvaatimuksen Kymen jätelautakunnalle, ellei oikaisu ole yhtiön ratkaistavissa. Jätemaksulasku on jätelain (646/2011) 145 perusteella suoraan ulosottokelpoinen ilman oikeuden päätöstä. Muistutuskirjeen jälkeen maksamaton lasku siirretään perintään ja tarvittaessa jätelautakunnan kautta ulosottoon. 21 Jätemaksun kohtuullistaminen Jos asunto otetaan asumiskäyttöön tai poistetaan asumiskäytöstä kesken kalenterivuotta, Kymen jätelautakunta määrää tapauskohtaisesti jätemaksun ja maksuvelvollisen sekä maksuperusteen kyseisen vuoden ajalta. Jätemaksu voidaan jätelautakunnan päätöksellä jättää perimättä, jos asuinkiinteistöllä oleva asunto on kokonaan asumaton koko kalenterivuoden. Tarvittaessa kunnan rakennusvalvonta toimittaa päätöksentekoa varten asiasta lausunnon jätemaksusta päättävälle viranomaiselle. Mikäli samalla tontilla/kiinteistöllä sijaitsee enemmän kuin yksi saman omistajan omistuksessa oleva vapaaajan asuntokäytössä oleva rakennus, laskutetaan maksuja vain yhdestä. Mikäli asuinrakennus on asumiskelvoton, voi kiinteistön haltija/omistaja hakea Kymen jätelautakunnalta vapautusta velvollisuudesta kuulua ko. rakennuksen osalta jätehuollon ja perusmaksulaskutuksen piiriin. Hakemuksen liitteeksi tarvitaan rakennustarkastajan, muun viranomaisen tai muu luotettava todiste, jolla kiinteistö todetaan käyttö- tai asuinkelvottomaksi. 15
16 XI Mahdolliset taksamuutokset 22 Tätä taksaa voidaan muuttaa vain Kymen jätelautakunnan päätöksellä lukuun ottamatta arvonlisäveroa, jäteveroa ja muuta vastaavaa maksua, joissa tapahtuvien muutosten vaikutus maksuihin huomioidaan voimaantulopäivästä lukien ilman erillistä viranomaispäätöstä. Tässä taksassa yleisenä arvonlisäverokantana on huomioitu 24 %. Jätelautakunnan päätöksellä voidaan yksittäistapauksessa erityisestä syystä kiinteistön jätemaksua kohtuullistaa, korottaa tai poistaa. 16
17 XII Jätemaksutaulukot 23 Jätemaksutaulukko 1 Loppujätteen astiakohtaiset tyhjennysmaksut Jätemaksutaulukko2 Erilliskerättävien jätteiden astiakohtaiset tyhjennysmaksut 24 Jätemaksutaulukko 3 Lisäveloitukset 25 Jätemaksutaulukko 4 Jäteasemien vastaanottohinnat 17
18 Astiatyhjennysmaksut alkaen, Kouvola-Iitti 23 JÄTEMAKSUTAULUKKO 1 Loppujätteen astiakohtaiset tyhjennysmaksut LOPPUJÄTE Astiakoko kuljetus käsittely lautakuntamaksu kunnalle tilitettävä Alv 24% Yhteensä 120 litraa 2,14 0,77 0,05 0,01 0,71 3, litraa 2,14 0,91 0,06 0,01 0,75 3, litraa 2,20 1,64 0,10 0,02 0,95 4, litraa 2,31 2,37 0,15 0,03 1,17 6, litraa 2,31 2,51 0,16 0,04 1,20 6, litraa 2,31 2,73 0,17 0,04 1,26 6,51 600litraa 2,38 4,26 0,27 0,06 1,67 8, litraa 2,38 4,69 0,30 0,07 1,78 9,22 pikakontti 4 m3 16,76 28,35 1,79 0,40 11,35 58,65 pikakontti 5 m3 18,64 35,65 2,25 0,51 13,69 70,74 pikakontti 6 m3 19,84 42,95 2,71 0,61 15,87 81,98 pikakontti 8 m3 20,77 57,24 3,61 0,81 19,78 102,22 etulastainkontti max 1,3 m3 19,19 10,52 0,66 0,15 7,33 37,85 etulastainkontti 3 m3 23,11 21,08 1,33 0,30 11,00 56,81 etulastainkontti 4 m3 24,59 28,23 1,78 0,40 13,20 68,21 etulastainkontti 5 m3 26,83 35,65 2,25 0,51 15,66 80,89 etulastainkontti 6 m3 27,57 42,70 2,69 0,61 17,66 91,23 etulastainkontti 8 m3 29,06 57,26 3,61 0,81 21,78 112,52 syväkeräyssäiliö 3m3 48,42 19,17 1,21 0,27 16,58 85,65 syväkeräyssäiliö 4m3 49,39 26,47 1,67 0,38 18,70 96,60 syväkeräyssäiliö 5 m3 51,62 33,78 2,13 0,48 21,12 109,12 siirtolava 3 m3 96,74 16,51 1,04 0,23 27,48 142,00 siirtolava 4 m3 89,28 23,81 1,50 0,34 27,58 142,51 siirtolava 6 m3 96,74 38,42 2,42 0,55 33,15 171,28 siirtolava 8 m3 89,28 53,01 3,34 0,75 35,13 181,51 siirtolava 10 m3 96,74 67,62 4,26 0,96 40,70 210,27 siirtolava 12 m3 96,74 82,22 5,18 1,17 44,47 229,78 puristinkontti m3 111,62 82,49 0,00 0,00 46,59 240,69 Lukollisen yhteiskäyttöpisteen vuosimaksu kesäasunnot 0,00 25,50 2,35 0,37 6,77 34,99 Lukollisen yhteiskäyttöpisteen vuosimaksu ympärivuotisesti asutut asunnot 0,00 36,50 3,30 0,52 9,68 49,99 *) Puristimen osalta painona on käytetty 935 kg 18
19 JÄTEMAKSUTAULUKKO 2 Erilliskerättävien jätteiden astiakohtaiset tyhjennysmaksut Kouvola-Iitti BIOJÄTE kuljetus käsittely ltk-maksu Alv 24% Yhteensä 120 litraa 2,65 2,22 0,00 1,17 6, litraa 2,65 2,59 0,00 1,26 6, litraa 3,05 3,10 0,00 1,48 7,63 syväkeräysastia enint. 0,8 m3 51,77 11,21 0,00 15,12 78,10 Syväkeräysastia alle 1,3 m3 51,77 22,42 0,00 17,81 92,00 ENERGIAJÄTE kuljetus käsittely ltk-maksu Alv 24% Yhteensä 240 litraa 2,6 1,3 0 0,94 4, litraa 3,3 1,5 0 1,15 5, litraa 3,3 3,50 0 1,63 8,43 kontti 4 m3 15,5 25,30 0 9,792 50,59 kontti 5 m3 15,5 31, ,316 58,47 kontti 6 m3 15,5 38, ,84 66,34 kontti 8 m3 15,5 50, ,864 81,96 puristin m3 76,5 63, , ,35 KERÄYSPAPERI kuljetus käsittely ltk-maksu Alv 24% Yhteensä litraa 0, ,00 0, litraa 0, ,00 0, litraa 0, ,00 0,00 syväkeräys 3-5 m3 0, ,00 0,00 KARTONKI/PAHVI kuljetus käsittely ltk-maksu Alv 24% Yhteensä 240 litraa 3, ,90 4, litraa 4, ,98 5,08 rullakko 0,7 m3 5, ,20 6,20 syväkeräys 3-5 m3 63, ,12 78,12 PIENMETALLI kuljetus käsittely ltk-maksu Alv 24% Yhteensä litraa 6, ,51 7, litraa 5, ,42 7, litraa 8, ,06 10, litraa 8, ,06 10,66 siirtolava tai kontti 105, ,20 130,20 LASI kuljetus käsittely ltk-maksu Alv 24% Yhteensä litraa 6,77 2,00 0 2,10 10, litraa 7,80 3,00 0 2,59 13, litraa 8,30 8,00 0 3,91 20,21 19
20 24 JÄTEMAKSUTAULUKKO 3 Lisäveloitukset alkaen. Kouvola-Iitti Kuljetusmaksu käsittelymaksu Alv 24 % Yhteensä Muut veloitukset, Loppujäte IRTOJÄTE m3 10,00 10,00 4,80 24,80 HUKKANOUTO 2,08 0,50 2,58 LISÄSÄKKI 200 L 2,08 2,00 0,98 5,06 LISÄKUUTIO 10,00 10,00 4,80 24,80 KÄSIN SIIRTO / 10 m 2,00 0,48 2,48 AVAINLISÄ KP 1,00 0,24 1,24 LOPPUJÄTEASTIAN PESU l, sis tyhjennyksen 15,00 3,60 18,60 LOPPUJÄTEASTIAN PESU yli 1 m3, sis tyhjennyksen 35,00 8,40 43,40 AUTON TUNTIKORVAUS SEKAJÄTE 65,00 15,60 80,60 AUTON KM-KORVAUS SEKAJÄTE 2,00 0,48 2,48 JOULUKUUSEN NOUTO /kpl 5,00 1,20 6,20 LASKUTUSLISÄ 5,00 1,20 6,20 LAJITTELUMAKSU 15,00 3,60 18,60 Muut veloitukset,biojäte BIOSÄKKI(Tärkkelys)+ASENNUS 0,95 0,23 1,18 BIOSÄKKI(paperi)+ASENNUS 1,20 0,29 1,49 BIOSÄKKI(PE)+ASENNUS 0,81 0,19 1,00 LISÄJÄTE(BIOASTIA) 3,06 0,73 3,79 AVAINLISÄ BIO 0,51 0,12 0,63 KÄSIN SIIRTO / 10 m 0,89 0,21 1,10 HUKKANOUTO 3,06 0,73 3,79 AUTON KM-KORVAUS BIOJÄTE 2,12 0,51 2,63 AUTON TUNTIKORVAUS BIOJÄTE 68,00 16,32 84,32 BIOASTIAN PESU 11,55 2,77 14,32 LASKUTUSLISÄ 5,00 1,20 6,20 LAJITTELUMAKSU 15,00 3,60 18,60 20
21 25 JÄTEMAKSUTAULUKKO 4 Jäteasemien vastaanottohinnat alkaen. Kouvola-Iitti KOTITALOUDET, Alv 0 % Alv 24 % paperi 0 maksutta keräyskartonki /ruskea pahvi 0 maksutta pakkauslasi 0 maksutta metalliromu 0 maksutta haketuskelpoiset oksat 0 maksutta kestopuu ** 0 maksutta kodin vaaralliset jätteet 0 maksutta kotitalouden sähkö- ja elektroniikkalaitteet 0 maksutta kovat muovit 0 maksutta haravointijäte * 4,84 6,00 /m 3 kannot ***** 4,03 5,00 /m 3 puhdas puujäte * pienerä 1,61 2,00 /alle 0,5 m 3 isommat määrät 3,23 4,00 /m 3 energiajäte pienerä 2,42 3,00 /alle 0,5 m 3 isommat määrät 4,84 6,00 /m 3 kivijäte pienerä 4,03 5,00 /alle 0,5 m 3 isommat määrät 8,06 10,00 /m³ kipsijäte **** pienerä 4,03 5,00 /alle 0,5 m³ isommat määrät 8,06 10,00 /m³ tasolasi *** pienerä 4,03 5,00 /alle 0,5 m³ isommat määrät 8,06 10,00 /m³ kattohuopa *** pienerä 4,03 5,00 /alle 0,5 m³ isommat määrät 8,06 10,00 /m³ lajiteltu, hyödynnettävä jäte pienerä 4,03 5,00 /alle 0,5 m³ isommat määrät 8,06 10,00 /m³ lajiteltu, hyödyntämiskelvoton jäte pienerä 4,03 5,00 /alle 0,5 m³ isommat määrät 8,06 10,00 /m³ lajittelematon jäte pienerä 8,06 10,00 /alle 0,5 m 3 isommat määrät 16,13 20,00 /m 3 *) Maksutta Keltakankaalla, kun asiakas itse tuo jätteen käsittelypaikalle **) Maksutta niille jäteasemilla joilla on kestopuun vastaanotto (Kouvola, Jaala, Keltakangas) ***) Vastaanotto vain Ahlmannintiellä, Heinsuolla ja Keltakankaalla ****) Vastaanotto vain Ahlmannintiellä, Heinsuolla, Keltakankaalla ja Kausalassa *****) Vastaanotto vain Heinsuolla ja Keltakankaan jätekeskuksessa YRITYKSET, Alv 0 %, Alv 24 % palvelumaksu 8,06 10,00 /käyntikerta vastaanottohinnat muut hinnat samat kuin kotitalouksille vaaralliset jätteet Yritysten vaarallisia jätteitä ei oteta jäteasemalla vastaan. sähkö- ja elektroniikkaromu Kotitalouksissa käytettävien sähkö- ja elektroniikkalaitteiden ohella myös kaupassa, teollisuudessa ja muussa toiminnassa käytettävät niihin laadultaan ja määrältään rinnastettavat laitteet 21
JÄTEHUOLLON PALVELUTASO VUOTEEN 2020
Kymen jätelautakunta JÄTEHUOLLON PALVELUTASO VUOTEEN 2020 Iitti, Hamina, Kotka, Kouvola, Lapinjärvi, Miehikkälä, Mäntyharju, Pyhtää, Virolahti Luonnos 3.12.2015 1 Sisällys 1 JOHDANTO... 2 2 TAUSTATIETOA...